CELEX: 32015R0612
Language: sl
Date: 2015-04-20 00:00:00
Title: Uredba Sveta (EU) 2015/612 z dne 20. aprila 2015 o spremembi Uredbe (ES) št. 314/2004 o nekaterih omejevalnih ukrepih proti Zimbabveju

21.4.2015   
            
            
               SL
            
            
               Uradni list Evropske unije
            
            
               L 102/1
            
         UREDBA SVETA (EU) 2015/612
   z dne 20. aprila 2015
   o spremembi Uredbe (ES) št. 314/2004 o nekaterih omejevalnih ukrepih proti Zimbabveju
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Ukrepi Unije o izvajanju Sklepa Sveta 2011/101/SZVP (1), vključno z zamrznitvijo sredstev in gospodarskih virov določenih fizičnih in pravnih oseb, subjektov ter organov, so določeni v Uredbi Sveta (ES) št. 314/2004 (2).
            
         
               (2)
            
            
               V Prilogi IV k Uredbi (ES) št. 314/2004 so našteti osebe in subjekti, ki imajo korist od začasne odprave zamrznitve sredstev in gospodarskih virov na podlagi navedene uredbe.
            
         
               (3)
            
            
               Svet je 19. februarja 2015 sprejel Sklep (SZVP) 2015/277 (3), s katerim je iz prilog I in II k Sklepu 2011/101/SZVP črtal imena petih umrlih oseb.
            
         
               (4)
            
            
               Ta ukrep spada na področje uporabe Pogodbe o delovanju Evropske unije, zato je za njegovo uveljavitev potrebno regulativno ukrepanje na ravni Unije predvsem zaradi zagotovitve, da ga bodo gospodarski subjekti v vseh državah članicah enotno uporabljali.
            
         
               (5)
            
            
               Z Izvedbeno uredbo Komisije (EU) 2015/275 (4) so bila 19. februarja 2015 imena petih umrlih oseb črtana iz Priloge III k Uredbi (ES) št. 314/2004.
            
         
               (6)
            
            
               Prilogo IV k Uredbi (ES) št. 314/2004 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga IV k Uredbi (ES) št. 314/2004 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 20. aprila 2015
      
         
            Za Svet
         
         
            Predsednica
         
         F. MOGHERINI
      
   
   
      (1)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).
   
      (2)  Uredba Sveta (ES) št. 314/2004 z dne 19. februarja 2004 o nekaterih omejevalnih ukrepih proti Zimbabveju (UL L 55, 24.2.2004, str. 1).
   
      (3)  Sklep Sveta (SZVP) 2015/277 z dne 19. februarja 2015 o spremembi Sklepa 2011/101/SZVP o omejevalnih ukrepih proti Zimbabveju (UL L 47, 20.2.2015, str. 20).
   
      (4)  Izvedbena uredba Komisije (EU) št. 2015/275 z dne 19. februarja 2015 o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju (UL L 47, 20.2.2015, str. 15).
   
      PRILOGA
      V Prilogi IV k Uredbi (ES) št. 314/2004 se v oddelku „I. Osebe“ črtajo imena naslednjih fizičnih oseb:
      I.   Osebe
      
                   
               
               
                  Ime (in vsi vzdevki)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa